af tr en nl nl en en en fr en en fi en af af af af af af af af af af af nl af af af af af af af af af af af af da it lt en de oc en
You are here: TuisbladStel jy belang
Kom ons veronderstel jy is ‘n absolute beginner in fotografie. Jy kom met een versoek: Jy wil graag goeie foto’s neem. Jy het slegs twee minute en ek moet vir jou advies gee wat jou kan help. Dis ‘n moeilike versoek, maar kom ons loer na ‘n paar dinge. Neem in ag dat daar heelwat meer dinge is, maar toets jouself gerus aan die volgende:
Eerstens, maak seker dat jy jou toerusting ken. Verstaan die basiese beginsels van sluiterspoed, lensopening en ISO. Ken al die knoppies op jou kamera en verstaan hoekom hulle daar is. Niks sal sonder rede by die basiese kamera gevoeg word nie.
Dan, maak seker jy neem skerp foto’s. Weet hoe om die kamera so stil as moontlik te hou, verstaan hoe die fokus en fokuspunte werk en sorg dat jou foto’s nooit weens kamerabeweging of ander redes uit fokus is nie.
Glo in jouself, maar maak seker jy hou aan leer. Kyk wat ander fotograwe doen, loer wat werk in tydskriffoto’s of ander foto’s. Leer dan hoe om dit na te boots en bou so jou eie styl verder uit. Moet nooit ophou leer nie.
Neem die hoogtste gehalte foto wat jou kamera kan neem. Data/spasie is goedkoop. Oomblikke is eenmalig.
Gebruik ‘n eksterne flits as jy kan. Dit help jou om die lig meer te manipuleer asook om die hoek waaruit lig val te bepaal. Lig en skadu kan ‘n foto maak of breek. As jy net die kamera se eie flits het om mee te werk, probeer om dit sover as moontlik te versag. Veral as jy direk voor iemand staan en ‘n portret neem. Mense wil nie graag soos rooi-oog hase voor helder ligte lyk nie.
Maak tyd om te eksperimenteer en geniet die ondervinding. Deesdae kan jy jou kamera se verstellings op die rekenaar sien. Probeer bepaal hoekom ‘n foto lyk soos dit lyk deur na hierdie EXIF-data te kyk en dit te interpreteer. (laai die program af - dis gratis) Kry vir jou PhotoScape (ook gratis beskikbaar) om jou fotos mee te verwerk.
Maak seker jy laai jou kamera se batterye en ‘n skoon stoorkaart voordat jy uitgaan om foto’s te neem.
Onthou om jou kamera saam te neem. Dis baie moeilik om foto’s te neem sonder ‘n kamera!
Soms vertel ‘n foto ‘n storie, maar soms het mens ‘n reeks foto’s nodig om ‘n lekker storie te vertel. Deesdae is dit so maklik om ‘n foto-video-storie te maak, en dit is sommer ‘n heerlike vakansieprojek ook.
Microsoft bied al ‘n hele paar jaar ‘n kostelose program, Photostory, wat mens van die internet kan aflaai en wat baie eenvoudig is om te gebruik. Dit is werklik eenvoudig, so eenvoudig dat selfs grootmense dit kan gebruik. Vir kinders kom dit natuurlik natuurlik. Nadat jy Photostory afgelaai en installeer het, laai jy jou foto’s in die program, en die dan kan jy kreatief te begin speel.
In Photostory kan jy die foto’s verwerk met ‘n paar basiese verstellings, jy kan die tydsduur wat die foto’s verskyn, sowel as die areas van die foto’s wat moet verskyn bepaal, jy kan teks op die foto’s plaas, met ‘n mikrofoon klank byvoeg, en jy het ook die opsie om jou eie musiek te komponeer, of om bestaande musiek in die agtergrond te gebruik. Nou as dit vir jou klink of dit wat ek pas genoem het moeilik is, gaan loer gerus na Photostory en sien hoe eenvoudig dit werklik kan wees.
Ek het dit onlangs by ‘n kinderpartytjie gebruik en binne een uur het die kinders hulle foto-stories afgeneem, afgelaai, en ja, was hulle gereed om hulle video’s – met teks en klank – te vertoon. Photostory laat jou toe om die foto’s as WMV lêers te stoor. Dit is ‘n formaat wat deur die gewone Windows Media Player vertoon word, en dus kan die stories ook vir vriende, familie en enige ander belangstellendes gestuur word, wat daarna kan kyk alhoewel hulle nie noodwendig Photostory op hulle rekenaars het nie.
In hierdie tye waar ons dikwels te veel foto’s het, en te min tyd om daarna te kyk, bied Photostory die geleentheid om die kinders lekker besig te hou met kreatiewe rekenaarwerk, en dan sommer ‘n lekker fotostorie-vertoning wat hulle werk ten toonstel te hou.
Dis natuurlik as ma en pa nie lekkerder met die program speel nie.
My Liefde vir Fotografie
Ek het van kindsbeen 'n passie vir fotografie. Ek dink dit het ontstaan by my liefde vir die buitelewe, God se skepping, al die mooi in die lewe - veral my kinderlewe op die plaas. Dit het alles bygedra en die passie aangevuur.  Dit het ontwikkel in 'n drang om die mooi vas te vang, om dit sodoende behoue te laat bly en dit te deel met ander. Dis maar my beskeie manier om hulde te bring aan ons Vader, om Hom te dank vir al die Blessings in my lewe...
My eerste kamera was 'n gewone ou mik-en-druk en daarmee het ek als vasgevang, van goggatjies tot die skone natuur op die plaas ...ek het met daai einste ou mik-en-druk tot die huisbediende geleer om fotos te neem - ek was nog op laerskool...
Eers in die laat 80's, het ek werklik begin met 'n Canon EOS 5000 en vir amper 10 jaar so aangegaan. My volgende kamera was die Canon EOS 350 D.  Wat 'n wonderlikke kamera is dit nie..sal altyd my gunsteling bly.  Ek het die kamera vreeslik baie gebruik om troufotos te neem...
Verlede jaar  het ek die Canon EOS 1000 D gekry, 'n baie oulike kamera en toe word ek bederf en kry die Canon 7D by my man as geskenk. Deesdae behoort ek aan die fotoklub op Kriel waar ek nou as een ster fotograaf begin. Ek het nog so baie om te leer maar ek wil so veel moontlik leer. My eerste 5 fotos wat ek ingeskryf het het 3 goud en 2 C.O.M gekry! Wat 'n verassing was dit nie! en om te dink ek was so skrikkerig voor die tyd, ek wou glads als los...  Ek wil baie graag daarop fokus om my makro fotografie te verbeter. Ek is mal daaroor om dit wat die oog amper nie kan sien nie, vas te vang.
Ek het saam met my 7D die 120-400mm Sigma lens gekry, wat ek graag op landskap tonele gebruik. Ek het ook 'n 75-300mm Canon lens en 'n 38-76 mm Canon lens. Dan het ek die macro lens van canon EF 100mm 1:2.8 USM saam dit gebruik ek soms Canon se Auto Extension tubes. Ek gebruik ook die Di 622 flash Mark11 power zoom 24-105mm.
Ek wil graag 'n 200mm lens aanskaf vir sport fotos - dit is nou een ding wat ek nog mooi onder die knie wil kry, om goeie aksie fotos te neem...
Kontak my gerus per e-pos of my sel...
Copyright 2018 by Lizette Ludeke Coetzer Terms Of UsePrivacy Statement